
1. ПРОБЛЕМАТИКА НА ЗВЕНОТО
1.1. Изпълнение на целите, оценка и анализ на постигнатите резултати
Преглед на изпълнението на целите (стратегически и оперативни), оценка и анализ на постигнатите резултати и на перспективите на Института за държавата и правото (ИДП) в съответствие с неговата мисия и приоритети, съобразени с утвърдените научни тематики.
От основаването на ИДП мисията на института е свързана с усъвършенстването на националното законодателство, подпомагане дейността на правоприлагащите и правозащитните органи, предоставяне на подходяща база от изследвания и експертни знания, които да се ползват в обучението на бъдещите юристи, както и с повишаване на правната култура на гражданите.
През 2022 г. дейността на ИДП се осъществи съответно в четирите му основни настоящи приоритета:
1) подпомагане на законотворческата функция на държавата, на правоприлагането, дейността на правораздавателните и административните органи;
2) изследвания в областта на хармонизирането на българското законодателство с правото на ЕС, в международното публично, частно право и международните отношения;
3) изследвания, посветени на фундаментални и практически проблеми на правната система.
4) работа за повишаване на правното съзнание и правна култура на българските граждани.
Резултатите от дейността на ИДП бяха представени по подобаващ и адекватен начин в реномирани издания, престижни научни конференции и др. изяви.
Работата по тези направления се осъществи в колективни и самостоятелни проекти. Тази дейност е разгледана детайлно в съответните части на отчета относно постиженията на отделните учени.

2022 г. беше годината на възстановяване на научната дейност след пандемията от КОВИД-19, като научната дейност на института продължи да се развива в хибридна форма – присъствено и дистанционно. ИДП успя да реализира планираните събития – бяха поведени общо 4 научни форума, организирани от ИДП, от които два международни научни форуми на тема „10 years Initiative “16 + 1”. Cooperation, Exchange and Connectivity between China and CEE Countries” с 80 участника и  международен научен форум „Green Development Cooperation in the Context of the Eurasian Connectivity: China and Bulgaria“ с 19 участника. 

В обобщение през 2022 г. обемът на научната продукция на учените от Института възлиза на 150 публикации. От тях 112 са публикувани, а 38 са приети за печат. 3 публикации са в съавторство с чуждестранни автори, а 6 от публикациите са на чужд език. Средната публикационна активност за годината е по 3,65 на автор.
Публикувани са една самостоятелна монография и един сборник с източници и коментари. 
През 2022 г. учени от звеното имат 3 научни публикации в реферирани и индексирани издания (в ERIH+).  

Шест учени от звеното са публикували 8 научни публикации в национални и международни академични издания, които са отразени в профилирани бази данни, а именно в CEEOL (Central and Eastern European Online Library).

Четирима учени от ИДП са публикували 28 научно-популярни произведения, от които 4 научно-популярни книги и 24 научно-популярни статии. 
Подробни справки за публикациите са приложени към доклада.  
Забелязани са 201 цитиращи източника (при 483 през 2021 г., 229 през 2020 г. и 211 през 2019 г.) на 138 цитирани публикации (при 256 през 2021 г., 133 през 2020 г. и 153 през 2019 г.) на 15 учени. След големия ръст през 2021 г., през 2022 г.  броят на цитиранията се връща в обичайните си граници. 
Изнесени са 73 доклада от 38 учени и докторанти на 26 научни форуми, включително и в чужбина. Значително е подобрена видимостта на учените от ИДП на международни научни форуми: през 2022 г. 11 автора от звеното са  представили общо 17 доклада на 8 международни научни форуми, от които 3 в чужбина (за сравнение през 2021 г. са представени също 17 доклада на международни научни форуми от 14 автора, а през 2020 г. са представени 10 доклада от 6 автора). Наблюдава се устойчивост при повишаването на научната видимост на учените от института на международни научни прояви.
През 2022 г. ИДП организира 4 научни форума, от които два международни, както следва: 
· Международна научна конференция "10 години сътрудничество, обмен и и свързаност между Китай и страните от Централна и Източна Европа" на 4-5.11.2022 г. Събитието бе проведено в хибриден формат – присъствено и онлайн чрез платформа zoom, с 80 участника;

· Международна научна конференция на тема „Green Development Cooperation in the Context of the Eurasian Connectivity: China and Bulgaria“ на 14.09.2022 г., с 19 участника;

· Юбилейна научна конференция в чест на 110 г. от рождението на проф. Живко Сталев и 100 г. от рождението на проф. Витали Таджер на 19-20.05.2022 г. Събитието бе проведено присъствено, с 40 участника;

· 12-тата национална конференция на докторантите, постдокторантите и младите учени в областта на правните науки на 10-12.07.2022 г. Събитието бе проведено в хибриден формат – присъствено и онлайн чрез платформата zoom със  значителен брой участници – 43. В конференцията се включиха млади учени и постдокторанти, като така се продължи установената през 2020 г. практика за разширяване на обхвата на участниците.

През 2022 г. Институтът за държавата и правото възстанови провеждането на сбирки на постоянния открит семинар, в рамките на който учени и докторанти от ИДП  представят текущите си изследвания и постижения. През 2022 г. като гост-лектори на откритият семинар на БАН публични лекции изнесоха двама гост-лектори от чужбина - проф. Агнешка Живицка и проф. Анна Шишка от Университета "Ян Кохановски" в гр. Келце – Полша.
Следва да се добави, че дейността по подпомагане на органите от законодателната, изпълнителната и съдебната власт е традиционна за ИДП. Тя се изразява в предоставянето на експертни становища и анализи за различни държавни органи, както и в участие на учени от института в експертни и консултативни съвети, комисии и работни групи към министерства и ведомства.
Тази дейност спада към визитната картичка на института. Това са дейностите от общонационално значение и най-вече експертната дейност: концепции, програми, становища и консултации за усъвършенстване на българското законодателство. През 2022 г. 7 учени и докторанти от института са дали общо 27 становища, експертизи и консултации в помощ на институции и органи за управление, от които 13 са платени. 

Приетият през 2020 г. законодателен инструмент, уреждащ процеса на задължително взимане на становища и експертни мнения от научните звена при дейността на законодателните и изпълнителните органи, какъвто бе предвиден в Националната стратегия за развитие на научните изследвания в Република България 2017-2030, все още не се прилага достатъчно интензивно. Това се дължи до голяма степен на поемането на управлението от служебен кабинет и неколкократната смяна на законодателната власт. Нормативният акт за приемането на този законодателен инструмент (Постановление № 3 на МС от 10.01.2020 г. за създаване и функциониране на Механизъм за възлагането и изпълнението на научни консултации от Българската академия на науките (Oбн., ДВ, бр. 5 от 17.01.2020 г.)) беше ревизиран в началото на 2021 г. Функционирането на редовно правителство и на парламент ще позволят да се разгърне дейността на ИДП по предоставяне на научни консултации по национално възложени дейности от органите на изпълнителната власт относно специфичен политически въпрос или сектор, където е необходимо, целесъобразно или се налага допълваща научна експертиза или научна оценка. През 2022 г. е представено едно становище по конституционно дело пред Конституционния съд на Република България и пет становища по тълкувателни дела на Върховния касационен съд. Предоставени са осем експертни становища пред Народното събрание.
Дейностите в изпълнение на приоритета относно повишаване на правната култура на гражданите се изразиха в участие на учените в множеството научно-популярни публикации – 28.  Медийните и обществените изяви на учените от ИДП са 37 на брой.
Както е посочено в самата Националната стратегия за развитие на научните изследвания в Република България 2017-2030, освен липсата на стабилна и последователна политическа ангажираност за развитие на науката и липсата на адекватно финансиране и научна инфраструктура, в хуманитарните и обществените научни направления съществуват звена с тематики, които са строго национални. Те трудно намират международна изява, вкл. и възможност за международно финансиране, но тяхното развитие е безценно при отговаряне на потребностите на обществото и държавата, когато те са национално обусловени. По този начин тези звена също така укрепват устоите на националната образователна система и помагат за запазването на националната култура.

Без съмнение, тематиката на ИДП попада в тази графа. Затова, независимо от горните пречки, учените в ИДП положиха всички усилия, за да предоставят адекватни и актуални научни изследвания и да разпространят получените резултати.

Съвкупният анализ на дейността на ИДП по изпълнението на целите си (стратегически и оперативни) показва, че дейността на звеното през 2022 г. е постигнало значителни резултати в областта на подпомагането на законотворческата функция на държавата, на правоприлагането, дейността на правораздавателните и административните органи; извършени са редица изследвания, посветени на фундаментални и практически проблеми на правната система, както и изследвания в областта на хармонизирането на българското законодателство с правото на ЕС, в международното публично, частно право и международните отношения. Трябва да бъде отбелязана и работата за повишаване на правното съзнание и правна култура на българските граждани, която намира изражение не само в темите на самите научни изследвания,  но също така и чрез осъществените инициативи с обществено значение и получените от учените в ИДП награди. 

1.2. Изпълнение на Националната стратегия за развитие на научните изследвания в Република България 2017-2030 – извършени дейности и постигнати резултати по конкретните приоритети.
Приоритетите на ИДП хармонизират с Националната стратегия за развитие на научните изследвания в Р България 2017 – 2030.
В изпълнение на тези цели и съобразено със спецификите на тематиката на ИДП може да се отбележи повишеният брой на публикациите в реферирани и индексирани издания – трима автора в звеното имат три публикации в издания, които се реферират в ERIH +. Въпреки отбелязаната тенденция на спад в публикациите следва да се подчертае по-високата научна стойност и актуалност на научната продукция. 
За 2022 г. публикациите са 150. От тях 112 са публикувани, а 38 са приети за печат. Излезли от печат са 3 публикации в съавторство с чуждестранни автори, а 6 от публикациите са на чужд език. 
Забелязани са 201 цитиращи източника (при 483 през 2021 г., 229 през 2020 г. и 211 през 2019 г.) на 138 цитирани публикации (при 256 през 2021 г., 133 през 2020 г. и 153 през 2019 г.) на 15 учени. След големия ръст през 2021 г., през 2022 г.  броят на цитиранията се връща в обичайните си граници.
Учените са дали общо 27 научно обосновани компетентни становища, експертизи и консултации на органите на законодателната власт - (за Народното събрание), за изпълнителната власт (Министерски съвет, министерства, национални агенции и друга държавна администрация) и др. Един учен е представил експертно становище за Family Law in Europe (FLEUR): Academic Network и един учен е предоставил експертно становища за ICF S.A. Belgium. 
През 2022 г. учените активно участваха в конференции в страната и чужбина, поддържаха сътрудничество с научни и образователни институции от Европа и света.
Специфична цел 1: Относно специфичната цел, свързана с осигуряване на висока квалификация и ефективно кариерно развитие на учените, основано на високо ниво на научните изследвания:
През 2022 г. докторанти от ИДП са получили лични стипендии, грантове и други спонсорства за стимулиране на научния обмен, както следва:
1.  През 2022 г. не бяха осъществени академични мобилности по програма „Еразъм +“.
2. Гл. ас. Петър Топуров - редовен докторант, отчислен с право на защита – спечели проект по Национална програма „Млади учени и постдокторанти-2“, модул „Млади учени“;

3. Д-р Маргарита Балабанова – защитила по Стопанско/Търговско право пред Научно жури на ИДП - спечели проект по Национална програма „Млади учени и постдокторанти-2“, модул „Постдокторанти“. 4. Един външен кандидат - д-р Росица Рогова спечели проект по програмата „Млади учени и постдокторанти“-2, модул „Постдокторанти“. 
И още един външен кандидат д-р Георги Бакьов беше назначен по проекта „Привличане на млади изследователи“ (съгласно т. 3 от Споразумението между БАН и МОН). 
Специфична цел 2: Повишаване на жизнения стандарт и на социалния статус на учените и специалистите, заети в научноизследователската дейност, посредством осигуряване на адекватно и съобразено с постигнатите резултати заплащане, както и на добри условия на труд.
И през 2022 г. в ИДП допълнителните възнаграждения за образователната и научна степен „доктор“ и за научната степен „доктор на науките“ се заплащаха в размер от 250 и съответно 474  лв., като това е над препоръчителните средни за Академията нива. Въз основа на приетата от Научния съвет през 2020 г. методика за разпределение на средствата по Компонент 2 в ИДП съобразно постигнати резултати в научно-изследователската работа се разпределиха суми на учените.

Продължи работата по подобряване на материално-техническата база на института. 

След решение на Научния съвет е сключен договор за абонамент на правно-информационна система „Апис” – декстоп версия, и общо 15 броя места за отдалечен достъп (по 3 работни места за всяка секция).
Специфична цел 3: Повишаване на учените до характерни за ЕС нива и балансираното им разпределение по възраст, пол, научни области и региони.
През 2022 г. успешно приключиха следните процедури по ЗРАСРБ:

· процедура за заемане на академична длъжност „доцент” по „Международно частно право”;

· процедура за назначаване на „доцент“ по съвместителство по „Търговско/стопанско право“. 
· процедура за заемане на академична длъжност „главен асистент” по „Международно право и международни отношения”. 
          В резултат на посочените по-горе процедури и спечелените от външни кандидати конкурси е подобрена възрастовата структура към подмладяване на академичния състав при запазване на баланса между мъже и жени. 
На петима докторанти бе присъдена образователната и научна степен „доктор“ от научни журита на ИДП след успешни публични защити на дисертации:

· Кирил Петров, задочен докторант, Гражданско и семейно право;

· Калин Добрев, задочен докторант, Гражданско и семейно право;
· Мартин Баев, задочен докторант, Наказателен процес;
· Георги Бакьов, редовен докторант, Международно право и международни отношения;

· Борис Манов, на самостоятелна подготовка, Международно право и международни отношения.

3.2. Инфраструктура и Специфичната цел на Националната стратегия за развитие на научните изследвания в Р България 2017 – 2030 не са релевантни за дейността на ИДП.
3.3. В научните изследвания цели осигуряване на баланс между фундаментални и приложни изследвания, както и подкрепяне на приоритетни области.
В ИДП продължава да функционира създадения с решение на Научния съвет от 25.11.2020 г. Център за по-добро регулиране, с ръководител проф. д-р Ирена Илиева. 
В ИДП научните изследвания са балансирани, като освен фундаментални, се провеждат и редица изследвания с приложен характер в приоритетни области. През 2022 г. учените са работили по следните колективни проекти:

· Правни проблеми на изкуствения интелект;
· Синергия в Евро-азиатските проекти за свързаност;
· Поръчителството и други форми на лични обезпечения;
· Разглеждане на търговски спорове в съдебния и арбитражния процес в Република България;
· Държавната власт; 

· Тенденции в развитието на българското наказателно законодателство;
· Основни принципи на частното право и ефективността от прилагането им;
· Актуални проблеми на международното частно право в ЕС;
· Справедливостта - теория и емпирика.

Анализът на публикационната дейност на учените от ИДП показва наличието на публикации с ясно изразен приложен характер – например някои публикации в областта на трудовото, търговското, данъчното право и други, а фундаменталните изследвания са представени в проекта „Справедливостта - теория и емпирика“.  
1.3. Полза/ефект за обществото  от извършваните дейности.
Всички описани по-горе дейности пряко или косвено ползват българското общество. Научните фундаментални и приложни изследвания са солидна основа за подпомагане на законотворчеството и правоприлагането в България, обучението на студенти по право и практикуващи юристи. Развитието на правната доктрина е от полза за цялото българско общество.
Научните изследвания и експертни становища подпомагат държавната администрация и „вземащите решения“ и по този начин насърчават „доброто управление“ в България. Учените от ИДП активно участват в обучението и подготовка на висококвалифицирани кадри: във висшите училища, но също и на съдии, адвокати, прокурори и други правоприлагащи органи. 

Поддържа се добра видимост на тези дейности на ИДП сред обществото- проведени са 33 лекции и други обществени изяви. 
Един учен от звеното е провел също 3 национални школи по проблеми на трудовото право във Варна, Пловдив и София, с общо 130 участника.
1.4. Взаимоотношения с други институции
ИДП поддържа взаимоотношения с държавни органи от законодателната, изпълнителната и съдебната власт, изразяващи се в предоставянето на експертни становища, мнения и анализи, както и в участие на учени от Института в работни групи, експертни и консултативни съвети, комисии и др. към различни държавни ведомства и институции. Традиционни за Института са добрите взаимоотношения с Върховния касационен съд, Върховния административен съд, Консултативния съвет за методическо ръководство и конституционност на законите при Върховна касационна прокуратура, Министерство на правосъдието, Министерство на вътрешните работи, Министерство на външните работи, Министерството на труда и социалната политика и др.
Продължава сътрудничеството със създадената от Омбудсмана на Република България балканска мрежа на омбудсманите.
От 2018 г. ИДП сключи меморандум за сътрудничество с Комисията за противодействие на корупцията и за отнемане на незаконно придобитото имущество (КПКОНПИ) и бяха начертани области от взаимен интерес, в които двете институции да си сътрудничат. През 2022 г. сътрудничеството продължава.
Действащи са договорът за сътрудничество и с Икономическия университет – Варна, Споразумението с Комисията за защита от дискриминация, Рамковото споразумение с Института по публична администрация, Меморандум за сътрудничество със Сдружението на администрацията в органите на съдебната власт и др.
През 2022 г.  се сключи Рамково споразумение за сътрудничество с Центъра за насърчаване на сътрудничеството в областта на селското стопанство между Китай и страните от Централна и Източна Европа (ЦНСССКЦИЕ), въз основа на което се проведе мащабната международна конференция на тема „10 years Initiative “16 + 1”. Cooperation, Exchange and Connectivity between China and CEE Countries” с 80 участника.

През 2022 г. се сключи Споразумение за  сътрудничество между ИДП и Висшето училище по сигурност и икономика – Пловдив, в което сред сътрудничеството и другите съвместни дейности е договорено взаимно признаване на академичните длъжности в двете институции.
Учените от Института преподават в повечето юридически факултети на висшите училища в страната: Софийски университет „Св. Климент Охридски“, Пловдивски университет „Паисий Хилендарски“, Нов Български университет, Академия на МВР, Югозападен университет „Неофит Рилски“, Русенски университет „Ангел Кънчев“, Варненски свободен университет „Черноризец  Храбър“, Университет за национално и световно стопанство и др. С част от тези учебни заведения ИДП има подписани споразумения за съвместна дейност. 
Учените от ИДП участват в държавни изпитни комисии във висшите училища и са членове на научни журита.

Предоставени са становища и експертни доклади до ВКС, ВАС, ПРБ и др. От 2014 г. ИДП е приет за колективен член на Съюза на юристите в България и от 2017 г. - на Съюза на учените в България.

1.5. Общонационални и оперативни дейности, обслужващи държавата
1.5.1. Практически дейности, свързани с работата на национални, представителни и държавни институции, индустрията, енергетиката, околната среда, селското стопанство, национални културни институции и др. (относими към получавана субсидия).
Общонационалните дейности, обслужващи държавата, се изразяват в научноизследователската дейност на ИДП, както и в подготовката на специалисти, които са отразени в съответните части на отчета. Оперативните дейности по обслужване на държавата намират израз в експертната работа на учените от Института в полза на различни държавни органи.
Традиционна за института е в тази връзка експертната дейност в полза на различни държавни институции. За отчетната година 7 учени и докторанти от института са дали общо 27 становища, експертизи и консултации в помощ на институции и органи за управление, като от тях 13 са платени експертизи. В изготвянето на становища активно се включват и младите учени и докторантите от секциите.
През отчетния период учени от института са били членове на експертни и консултативни съвети и работни групи към различни ведомства в системата на изпълнителната и съдебната власт, както и на различни международни органи и организации. Седемнадесет учени от ИДП са участвали в 56 съвети, комисии и други експертни органи на външни за БАН институции, както следва:
Професор д-р Гергана Маринова е член на Експертна група за програмна акредитация на докторска програма по наказателно право към НАОА (2021 – 2022 г.) и на Експертна група за програмна акредитация по докторска програма по наказателен процес към НАОА (2021 – 2022 г.).

Професор д-р Дарина Зиновиева членува в Юридическо дружество по медицинско право и здравеопазване. 
Професор д-р Ирена Илиева е член на Европейска комисия срещу расизма и нетолерантността (ECRI) от 2018, с подновен мандат до 2026 г., член е на ръководния орган - Бюрото на същата комисия  за периода 2022 – 2024 г. Член на Управителния борд на Агенция на Европейския съюз за основните права (2020 – 2025 г.), в рамките на който е член  на Бюджетния комитет (2020-2022 г.) и от м. май 2022 г. е  председател на същия. Член е на Комитета на годишния доклад на Агенцията за основните права (преизбрана през м декември 2022 г. за периода до 2024 г). Член на Световна асоциация по международно право, Лондон. Зам.-председател на Българската асоциация по международно право. Член на Асоциацията по сравнително право.
Професор д-р Ганета Минкова е член на три експертни групи към Националната агенция за оценяване и акредитация, за акредитация в ЮЗУ, УНСС и Русенски университет „Ангел Кънчев“.
Професор д-р Поля Голев е член на Комисия за изготвяне на законопроект за изменение и допълнение на Закона за управление на етажната собственост (2022 г.).

Доцент д-р Велина Тодорова през 2020 г. бе преизбрана за член на Комитета по правата на детето на ООН, член е на Международното общество по семейно право и на Комисията по Европейско семейно право. 
Доцент д-р Ангел Анастасов, д.ю.н. членува в Световна асоциация по международно право, Лондон (от 2002 г.), в Група на ООН за анализи и оценки, Ню Йорк (от 2002 г.), в Комитет по ядрените оръжия, неразпространението и съвременното международно право, Лондон (от 2012 г.), в Международна група за по-добри анализи и оценки, Австралия (от 2013 г.), в Международна Асоциация за Анализи и Оценки на Развитието, Южна Африка (от 2014 г.), в Световен Институт по Ядрена Сигурност, Виена (от 2017 г.), в Организация на юристи, специализирани в защита, засягаща въпроси на международната гражданска служба
 (от 2021 г.), в Комитет на юристи за ядрена политика (от 2022 г.). Той е член на Българска асоциация по международно право, София (от 1992 г.) и на Институт по международно право, София (от 1998 г.). 

Доцент д-р Андрей Александров е член в работни групи към Национална агенция за оценяване и акредитация (от
2022 г.)
Доцент д-р Екатерина Салкова е съдия ad hoc е в Европейския съд по правата на човека (от 2010 г.). Председател е на Постоянната комисия по социални и правни науки, сигурност и отбрана към НАОА. Член е също така и на Работна група към Министерство на правосъдието за изготвяне на законодателни изменения (от 2021 г.). Участва в Комисия за провеждане на изпит на кандидатите за младши съдии (2022 г.).

Доцент д-р Петър Бончовски е член на Работна група за ЗИД на ЗСВ (2021 – 2022), на Междуинституционална работна група (от 2021 г.), на Работна група за промени в ЗСВ и ГПК (2022 г.).

Доцент д-р Тони Димов е правен съветник към Комисията по икономическа политика и иновации в НС (от 2022 г.).

Гл. ас. д-р Атанас Блидов е член на Консултативния съвет към Националната агенция за оценяване и акредитация /НАОА/ – от 2016 г.
Гл. ас. д-р Васил Тодоров е член на БТПП (от 2005 г.), Работна група 4 "Дружествено право" към Съвета по европейски въпроси, Министерство на правосъдието
(от 2008 г.), Работна група 28 "Финансови и бюджетни въпроси", Министерство на финансите (от 2009 г.), Общо събрание на Български институт по стандартизация (от 2010 г.), Национален съвет за тристранно сътрудничество към МС (от 2011 г.), Областен съвет за развитие към област София (от 2011 г.), Консултативен съвет за индустриална стабилност и растеж към министъра на икономиката
(от 2012 г.), Обществен съвет към министъра на труда и социалната политика (от 2013 г.), Обществен съвет към областния управител на Софийска област (от 2013 г.), Комитет за наблюдение на ОП Добро управление 2014-2020, Междуведомствена работна група за облекчаване на административния натиск върху бизнеса (от 2017 г.), Подкомитет „Увеличаване на гражданското участие при формиране и контрол на изпълнението на политики” (от 2018 г), Консултативна комисия за равни възможности към Националния съвет за насърчаване на заетостта
(от 2018 г.), Консултативен съвет към министъра на регионалното развитие и благоустройството (от 2018 г.), Консултативен съвет за индустриална стабилност и растеж към министъра на икономиката (от 2021 г.), Консултативен съвет за насърчаване на МСП към министъра на икономиката (от 2021 г.).

Гл. ас. д-р Владимир Христов е съветник в ОбС – Враца.

Гл. ас. д-р Георги Бакьов е член на Института по международно право, София (от 2019 г.) и старши експертен сътрудник към Народното събрание.
Гл. ас. д-р Деян Димитров е областен управител на Област Разград в периода до края на м. юли 2022 г.) 
Гл. ас. д- р Цветан Крумов работи за Министерство на финансите (2021 -2022 г.).
17 учени от ИДП членуват в 28 редакционни колегии на национални и международни научни издания, от които 11 международни, като заемат 47 отговорни длъжности, от които двама учени са главни редактори. Осем учени от ИДП заемат 18 отговорни длъжности в 13 редакционни колегии и съвети на издания, включени в световната система за рефериране, индексиране и оценяване. 
Експертната дейност на учените от института се изразява още в изготвянето на рецензии и становища в конкурси за заемане на академичните длъжности „доцент“ и „професор“, както и при защити на докторски дисертации – за ОНС „доктор“ и за научната степен „доктор на науките“. 
Членове на научни журита по процедури за образователно ниво, научни степени и заемане на академични длъжности извън БАН са били 11 учени, които са дали 44 рецензии и становища в 12 висши училища:

· 1 становище в процедура за НС „доктор на науките“, изготвено от един учен. През предходната година учени от ИДП не са участвали в НЖ в процедури за НС „доктор на науките“; 
· 13 рецензии в процедури за ОНС „доктор“, изготвени от 6 учени. По отношение на предходната година се наблюдава увеличение в общия брой на изготвените рецензии в процедури за ОНС „доктор”;

· 20 становища в процедури за ОНС „доктор“, изготвени от 9 учени. По отношение на предходната година се наблюдава известно намаление на броя на изготвените становища в процедури за ОНС „доктор”, но същевременно регистрираме увеличение на броя на изготвените рецензии в същата процедура;

· 3 рецензии в процедура за заемане на академичната длъжност „доцент”, изготвени от 2-ма учени, като по този показател отново има увеличение;

· 3 становища в процедура за заемане на академичната длъжност „доцент“, изготвени от 2-ма учени;

· 1 становище в процедура за заемане на академична длъжност „професор”, изготвено от един учен;
· 3 рецензии на дипломни работи, изготвени от един учен.
1.5.2. Проекти, свързани с общонационални и оперативни дейности, обслужващи държавата, финансирани от национални институции (без фонд „Научни изследвания“), програми, националната индустрия и пр. 
· Международно сътрудничество в рамките на междуакадемични договори и споразумения (ЕБР) № - АБР: BCECP Bulgaria and China in the Eurasian connectivity projects, период на изпълнение 2021-2023 г., ИДП е съизпълнител заедно с Institute of European studies Chinese Academy of Social Sciences, на стойност 3 911.00 лв.;

· РМС № 206/07.04.2022 АБР: - Защитата от домашно насилие, период на изпълнение 2022-2024 г., с изпълнител Петър Топуров, на стойност 6 300.00 лв.
· Участие в Национална научна програма „Сигурност и отбрана“ въз основа на Рамково споразумение с Центъра за изследване на националната сигурност и отбрана – БАН № ДСД – 1/07.07.2022 г. с изпълнители проф. И. Илиева и доц. Т. Кобуров с финансиране за 2022 г. 1413 лв.

2. РЕЗУЛТАТИ ОТ НАУЧНОИЗСЛЕДОВАТЕЛСКАТА ДЕЙНОСТ ПРЕЗ 2020 Г.
2.1.  Най-значимо научно постижение
2.2. Най-значимо научно-приложно постижение
2.3. Научноизследователска дейност на учените от ИДП през 2022 г. 
Съгласно изискванията - Приложена справки от SONIX за научни публикации, доклади и цитирания.
3. МЕЖДУНАРОДНО СЪТРУДНИЧЕСТВО НА ЗВЕНОТО
През 2022 г. международното сътрудничество се изразяваше в участие на ИДП и на учени от института в международни проекти и програми, в участие в международни конференции и в членство в редакционни колегии на чуждестранни списания (подробни данни са представени в личните отчети и в приложенията към доклада). Същите са посочени на съответните места в частите относно личните отчети и други части на отчета на института. За международното сътрудничество допринасят и членството и ръководството в експертно качество на учени на ИДП в европейски и международни органи.

През отчетната година продължиха контактите с Обществото за сравнително право на Франция. Във връзка с това в научния календар за 2022 г. на ИДП място намери и успешно бе осъществена и съвместната с организацията международна научна конференция на тема „Предизвикателствата на пандемията Ковид-19 за правото“. Институтът затвърди успешното си с Обществото, като участва и в неговия проект на тема „Правовата държава и здравната криза“. За целта беше изготвен документ за националния ни принос по темата на базата на комплексен въпросник за България. Негови автори бяха гл. ас. Петър Топуров и редовен докторант Георги Стоев от ИДП. За престижния заключителен  колоквиум във Франция, организиран от Обществото за сравнително право в партньорство с Адвокатската колегия при Върховния административен съд (Conseil d’Etat) и Върховния касационен съд (Cour de cassation) на Франция бе командирован редовен докторант Георги Стоев, който участва активно в дискусиите  с две изказвания, след всяка от двете кръгли маси, които бяха застъпени в програмата.

През 2022 г. институтът сключи и Рамково споразумение за сътрудничество с Центъра за насърчаване на сътрудничеството в областта на селското стопанство между Китай и страните от Централна и Източна Европа (ЦНСССКЦИЕ), с който двете страни се споразумяха да обединят своите усилия в организирането на съвместни инициативи и научи проекти. Във връзка с това партньорство бе проведена и мащабна международна научно-практическа конференция  ,,10 години сътрудничество, обмен и свързаност между Китай и страните от ЦИЕ“, организирана съвместно със Стопанския факултет, Факултета по класически и нови филологии, Философския факултет на Софийски университет „Св. Климент Охридски”, Селскостопанската академия в гр. София и Дипломатическия институт към Министъра на външните работи на Република България. Учени на института взеха участие както в организационния комитет на научното мероприятие, така и по същество на целта му, представяйки научни доклади с презентации в разнообразни области като космическия сектор, криптовалутите, екологията, правната регулация и международните отношения между България, Китайската народна република и ЕС.

Отделно, през отчетния период бе сключено и Рамково споразумение за академично сътрудничество между ИДП и Университета „Ян Кохановски“ в Килце, Полша, съгласно което страните се споразумяха да обединят своите усилия за укрепване на своите научна и образователна дейност, с оглед укрепване на своите международни позиции като академични центрове и допринасяне за по-добри перспективи за развитие. Според договореното страните могат да участват в широк кръг от съвместни дейности, включително и по научни, образователни и социални проекти, както и да обменят академичен състав и докторанти и др. Във връзка с това партньорство институтът бе домакин на две публични лекции в рамките на редовния постоянен семинар на учените от ИДП при БАН. Гост лектори бяха учените проф. Агнешка Живицка и проф. Анна Шишка от полския университет. 
През 2022 г. се задълбочи и сътрудничеството между ИДП и Китайската академия за обществени науки (КАОН). В рамките на Споразумението между БАН и КАОН за периода 2022 – 2023 г. и одобрения съвместен проект между ИДП и Института за европейски изследвания при КАОН на тема „България и Китай в евроазиатските проекти за свързаност“ успешно беше осъществена международна научна конференция на тема “Green Development Cooperation in the Context of the Eurasian Connectivity: China and Bulgaria”  (Сътрудничеството за зелено развитие в контекста на евразийската свързаност: Китай и България). Събитието беше открито с привествие от председателя на БАН академик Ревалски. 
В процес на подновяване са споразуменията  за обмен на учени и докторанти по програма „Еразъм+“. Сключено е споразумение с Университета „Ян Кохановски“ в Килце. В процес на подписване  са договорите с университетите в Болоня, Варшава, и Залцбург, връзките ни с които са традиционни и които се характеризират с изключителна полезност в подготовката на докторантите от всички секции на ИДП.
4. УЧАСТИЕ В ПОДГОТОВКАТА НА СПЕЦИАЛИСТИ
Отчет за  работата с докторантите и проведените процедури за придобиване на научни степени и за заемане на академични длъжности в ИДП през 2022 г.

През 2022 г. ИДП е обучавал докторанти по 9 акредитирани докторски програми в професионално направление 3.6. Право. През 2022 г. успешно получи акредитация от НАОА докторска програма „Международно право и международни отношения“ до следващата акредитация на ПН, съгласно графика по чл. 81, ал. 2 от ЗВО. Секциите по Международноправни и Публичноправни науки своевременно подадоха документи за продължаване на акредитацията по докторски програми „Международно частно право“ и „Правна социология. Правна информатика“.

I.През 2022 г. в ИДП стартира 1 процедура по ЗРАСРБ:

1.Процедура за заемаме на академичната длъжност главен асистент по Международно право и международни отношения /ДВ. бр.68/23.08.2022/

През 2022 г. успешно приключиха общо 2 процедури по ЗРАСРБ:

1. Процедура за заемане на академичната длъжност доцент по Международно частно право. Конкурсът е спечелен от гл.ас. д-р Ева Касева. 

2. Процедура за заемаме на академичната длъжност главен асистент по Международно право и международни отношения. Конкурсът е спечелен от д-р  Георги Бакьов.

През 2022 г. докторанти от ИДП са получили лични стипендии, грантове и други

спонсорства за стимулиране на научния обмен, както следва:

1. Гл. ас. Петър Топуров - редовен докторант, отчислен с право на защита – спечели проект по Национална програма „Млади учени и постдокторанти-2“, модул „Млади учени“;

2. Д-р Маргарита Балабанова – защитила по Стопанско/Търговско право пред Научно жури на ИДП - спечели проект по Национална програма „Млади учени и постдокторанти-2“, модул „Постдокторанти“. 

Един външен кандидат д-р Росица Рогова спечели проект по програмата „Млади учени и постдокторанти“-2, модул „Постдокторанти“. 

17 учени извън БАН са дали рецензии и становища за конкурси в ИДП, а именно:

 1 рецензия и 4 становища в конкурс за доцент, 

5 рецензии и 10 становища в конкурси за ОНС „доктор“.

На петима докторанти бе присъдена образователната и научна степен „доктор“ от научни журита на ИДП след успешни публични защити на дисертации:

- Кирил Петров – задочен докторант по докторска програма „Гражданско и семейно право“;

- Калин Добрев – задочен докторант по докторска програма „Гражданско и семейно право“;

- Мартин Баев – задочен докторант по докторска програма „Наказателен процес“;

- Борис Манов – докторант в самостоятелна форма на обучение по докторска програма „Международно право и международни отношения“;

- Георги Бакьов – редовен докторант по докторска програма „Международно право и международни отношения“;

Одобрено е научно жури за провеждане на защита на дисертационен труд на един докторант от секция „Публичноправни науки“. 

Докторантски въпроси.

През 2022 г. бяха проведени 2 конкурса за прием на докторанти:

- един за допълнителен прием за уч. 2021/2022 г. - одобрен на заседание на Научния съвет на 26.01.2022 г.

- един за редовен прием за уч. 2022/2023 г., обявен в ДВ. бр.60/29.07.22 г.

На първия конкурс бяха приети 1 редовен и 4 задочни докторанти.                  

За самостоятелна подготовка бяха зачислени 2 докторанти.

На всички тях са утвърдени темите на техните дисертационни трудове.  Обучението на докторантите се извършва по утвърдени от Научния съвет индивидуални учебни планове.

На редовния прием за учебната 2022/2023 г. бяха одобрени за обучение 9 кандидат-докторанти, които бяха зачислени считано от 01.01.2023 г. 

През 2022 г. трима докторанти са прекъснали, шестима са отчислени с право на защита, четирима са отчислени без право на защита и един е с удължен срок на докторантура.
Извършена е атестация на докторантите в редовна форма на обучение.

Всички действащи докторанти са регистрирани в новата платформа на НАЦИД https://regstudents.nacid.bg, която заменя платформата admin.uni. Съгласно тази регистрация в ИДП  към 31.12.2022 г. действащи са общо 44 докторанти като от тях 25 са в задочна форма на обучение, 14 в редовна, а 5 са на самостоятелна подготовка. Институтът за държавата и правото продължава да е на едно от първите места в структурата на БАН по брой обучавани докторанти.
Отчислените докторанти към момента са общо 10: 1 – редовен, 6 – задочни и 3 –на самостоятелна подготовка.
Академична мобилност по програма „Еразъм+“ през 2022 г. не се е провела. 
5. ИНОВАЦИОННА ДЕЙНОСТ НА ЗВЕНОТО
Не е в тематиката на звеното.

6. СТОПАНСКА ДЕЙНОСТ НА ЗВЕНОТО
ИДП не извършва стопанска дейност.

7. КРАТЪК АНАЛИЗ НА ФИНАНСОВОТО СЪСТОЯНИЕ НА ЗВЕНОТО

Бюджетът на ИДП БАН се формира от субсидия и собствени приходи.

Съгласно Решение на ОС на БАН от 30.05.2022 г. (Протокол № 33) бюджетната субсидия на ИДП БАН е утвърдена на база диференцирано разпределение между звената на БАН на база заети щатни бройки и средни работни заплати по категории персонал, утвърдени от ОС на БАН, средства за 3 % свободни щатни бройки (1.11 бр.) по средна основна работна заплата за БАН в размер на 947.94 лв.и планова численост от 10.13 бр. редовни докторанти и 19.67 бр. задочни докторанти като за поредна година през 2022 г ИДП БАН получи и допълнителна субсидия за издръжка на докторантите в размер на 30 120 лв. (след приспадане на неизразходваната сума за 2021 г. в размер на 7 153 лв.)

Утвърдената субсидия на ИДП БАН за 2022 г. е в размер на 1 077 194 лв. Тя е формирана от три компонента и централизирана сума за стипендии на редовни докторанти и издръжка на редовни и задочни докторанти:

Компонент 1  



840 268 лв.;

Компонент 2 общо:  



139 982 лв.;

В т.ч.:

Капацитет


  

 98 008 лв. 

Публикации, цитати, 

Привлечени средства и дейности

  41 974 лв.

Компонент 3       

   

    6 735 лв.

Централизирани средства     

  90 870лв.

Удържана сума за лицензии

  (-) 662 лв.

След първоначално утвърдената субсидия за 2022 г. в размер на размер на 1 077 194 лв. е получена до момента с решениe решениe на 42-то заседание на VIII Общото събрание на БАН от 14.11.2022 г. корекция към 30.09.2022 г. в увеличение от централизираните средства на БАН в общ размер от 68 151 лв., от които 38 250 лв. за увеличаване на стипендиите на редовните докторанти от 01.04.2022 г. на 750 лв. и от 01.07.2022 г. на 1000 лв, 3 250 лв. за стипендии на новозачислени редовни докторанти, 2 864 лв. за данък върху недвижимо имущество и такса битови отпадъци и 23 787 лв. за изплатени обезщетения по КТ. 

Допълнително като трансфери от БАН са предоставени до момента и 6 505 лв. за провеждане на процедури за придобиване на научни степени и заемане на академични длъжности. 

Очаква се и допълнителна корекция на бюджета за 2022 г. или предоставяне на допълнителен трансфер в общ размер от 14 644 лв., от които 14 184 лв. за изплатени обезщетения по КТ и 460 лв. за проведени процедури за придобиване на научни степени и заемане на академични длъжности.

До момента утвърдената бюджетна субсидия на ИДП БАН за 2022 г. възлиза на 1 145 345 лв., което представлява 91 % от общите постъпили по бюджета на института средства за 2022 г. Останалите 9 % са собствени привлечени средства.

	7.1
	Преходни остатъци от 2021 г. 
	91 601
	

	
	
	
	

	7.2
	Приходи общо
	Стойност в лв.
	Отн.дял %

	
	
	1 248 459
	

	7.2.1.
	Бюджетна субсидия 
	1 145 345
	91.74

	7.2.2.
	Собствени приходи, в т.ч.:
	103 114
	8.26

	 
	 

	7.2.2.1
	Трансфер от БАН по "Програма за подпомагане на младите учени и постдокторанти" 
	35 100
	34.04

	7.2.2.2
	Трансфер от МОН по възложена научна консултация, Споразумение № Д01-237/31.10.2022 г.
	35 000
	33.94

	7.2.2.3
	Приходи от такси на докторанти и такси конкурси 
	23 326
	22.62

	7.2.2.4
	Трансфер от БАН по проект "България и Китай в евроазиатските проекти за свързаност" 
	3 912
	3.79

	7.2.2.5
	Приходи от конференции 
	2 220
	2.15

	7.2.2.6
	Приходи от списание "Правна мисъл" 
	1 663
	1.61

	7.2.2.7
	Трансфер по Национална научна програма  "Сигурност и отбрана" 
	1 413
	1.37

	7.2.2.8
	Други (CEEOL, Научни трудове, Сборници от конференция) 
	480
	0.47

	7.3
	Разходи общо
	Стойност в лв.
	Отн.дял %

	
	
	1 213 949
	 

	7.3.1
	Заплати и други възнаграждения и плащания за персонала (включително обезщетения по КТ и КСО) 
	840 508
	69.24

	7.3.2
	Стипендии на редовни докторанти 
	142 848
	11.77

	7.3.3
	Задължителни осигурителни вноски от работодателя 
	138 107
	11.38

	7.3.4
	Печат на списание "Правна мисъл", печат на "Научни трудове", печат на "Сборник конференция", печат на сборник "70 години от приемането на първия кодекс на труда и 35 години от приемането на  действащия КТ", телефони, поддръжка и подобрения асансьор, абонамент абонатна станция, поддръжка техника, абонамент информационна система Апис, подновяване домейн, подновяване ел.  подпис, езикови курсове докторанти, такси правоучастия, актуализация ПП, абонамент Zoom, техническо обслужване пожарогасители, дезинсекция и дезинфекция на сграда, почистващи и дезинфекциаращи материали, канцеларски материали, материали за ремонт на помещения и др. за издръжка на института и докторантите 
	38 154
	3.14

	7.3.5
	Хонорари на членове на научно жури за защита на дисертационни трудове за придобиване на научни степени  заемане на академични длъжноси; хонорари на научни консултанти на докторанти в самостоятелна форма на обучение в размер на 1/2 от заплатената такса за обучение; хонорари научни ръководители на докторанти, хонорари сп. "Правна мисъл", хонорари "Научни трудове", граждански договори за страниране и редактиране на издания, граждански договор за обслужване на докторанти и поддръжка на сграда, възнаграждения за изпълнение на проект по Програма за подпомагане на младите учени и др. 
	27 894
	2.30

	7.3.6
	Разходи за ел. енергия, топлоенергия, вода 
	8 418
	0.69

	7.3.7
	Учебни и научно-изследователски разходи и книги за библиотеките 
	6 718
	0.55

	7.3.8
	Командировки в страната и в чужбина
	5 643
	0.46

	7.3.9
	Такса битови отпадъци и данък върху недвижимо имущество
	2 910
	0.24

	7.3.10
	Придобиване на ДМА и НДА 
	2 749
	0.23

	
	
	
	

	7.4
	Трансфери от БАН  за процедури за защити 
	6505
	

	
	
	
	

	7.5
	Остатъци общо към 31.12.2022 г.
	132 616
	


С най-голям относителен дял в общия размер на разходите за отчетния период са разходите за заплати и други възнаграждения за персонала – 69%.

С бюджетната субсидия за 2022 г. са обезпечени следните приоритетни разходи в общ размер от 1 140 574 лв.– заплати и др. възнаграждения, вкл. увеличения размер на допълнителното възнаграждение за доктор и доктор на науките, както и допълнителните възнаграждения по К2, осигурителни вноски от работодател, болнични за сметка на работодател, обезщетения по чл. 222 и 224 от КТ и обезщетения по КСО, стипендии на редовни докторанти и целеви разходи за издръжката на редовни и задочни докторанти, както и режийни разходи за издръжка на института – ел.енергия, топлоенергия, вода, телефони, поддръжка асансьор и абонатна станция, поддръжка и обслужване на техника, аварийни ремонти по сградата, абонамент информационна система Апис, абонамент библиотека, абонамент Zoom, подновяване домейн, подновяване ел. подпис, актуализация на програмни продукти, техническо обслужване пожарогасители, дезинсекция и дезинфекция на сграда, почистващи и дезинфекциращи материали, както и осигуряване на лични предпазни средства и др.

Към момента финансовата 2022 година за ИДП БАН приключва с преходен остатък от 132 616 лв., от които 4 771 лв. остатък от бюджетна субсидия и 127 845 лв. собствени средства. С допълнителните 14 644 лв., които очакваме като предстояща корекция или допълнителен трансфер, финансовата 2022 г. ще приключи с общ преходен остатък в размер на 147 260 лв. От него по разчет 18 955 лв. ще са остатък от бюджетна и 128 305 лв. собствени средства. 

Неизразходваните средства от субсидията за издръжката на докторантите за 2022 г. в размер на около 4 хил. лв. ще бъдат удържани от полагаемата за докторанти субсидия за 2023 г. /ако има такава/ или върнати към БАН по решение на БАН Администрация.

Към 31.12.2022 г. институтът няма неразплатени задължения към доставчици и други кредитори
8. ИЗДАТЕЛСКА И ИНФОРМАЦИОННА ДЕЙНОСТ НА ЗВЕНОТО
8.1. Списание „Правна мисъл“
През 2022 г. ИДП издаде броеве 1, 2 на сп. „Правна мисъл“, в момента под печат е бр. 3. Абонатите на списанието през изминалата година бяха 142. В посочения брой абонати се включват всички, направили както годишен, така и полугодишен абонамент, както и онези, които са закупили отделни броеве за 2022 г. В посочения брой не са включени абонатите, платили отделни статии в онлайн библиотеката CEEOL. Данните за онлайн абонаментите ще получим през месец март 2023 г.


През 2022 г. са публикувани общо 12 научни статии, като от тях 4 са на учени от ИДП или 33% от общия брой публикации. Автори на 11 от тях са на учени (85% от общия брой учени), 2 от публикациите на докторанти на ИДП. Една от статиите е в съавторство. Останалите публикации са на автори от някои висши учебни заведения като СУ, ПУ, ВСУ, ЮЗУ, НБУ, УНСС, както и на съдии, прокурори и адвокати. Освен научни статии списанието е публикувало 1 научно съобщение за проведена конференция по случай 35-та годишнина от създаването нa Българската асоциация по криминология.


Традиционно разпространението на списанието през изминалата 2022 г. се извършваше най-вече чрез мрежата на разпространителите на периодика в страната – Български пощи, Разпространение на печата, Доби Прес и др. по-малки разпространители. Броят на абонатите, които получаваха списанието директно от ИДП, бе сравнително малък, като основна причина за това е необходимостта абонаментната такса да бъда плащана по банков път, а не на място в редакцията. 

През 2022 г. всички статии от излезлите книжки на списанието бяха качени в най-голямата база данни за литература в Централна и Източна Европа – CEEOL (Central Eastern European Online Library – ceeol.com). Базата данни включва над 5 хиляди издателя от цял свят, които публикуват научна литература на и за Централна и Източна Европа. Към момента в базата данни са качени броевете от 2002 до 2022 година включително.
8.2. „Научни трудове на Института за държавата и правото“
През 2022 г. излезе от печат том XXI на сборника „Научни трудове на Института за държавата и правото“, съдържащ 3 студии, от които всички са на учени от ИДП по актуални и значими теми в различни отрасли на правото. Обемът на том XXI е 184 страници (с 95 страници по-малко от том XX, 2020). Докладите от сборника бяха качени в базата данни за литература в Централна и Източна Европа – CEEOL (Central Eastern European Online Library – ceeol.com).
Съдържанията на всички сборници от поредицата Научни трудове на ИДП, както и на сп. Правна мисъл за 2022 година бяха качени в интернет страницата на ИДП, а том XXI e изцяло качен на свободен достъп – <https://ipn-bg.org/media/dokumenti/Nauchni_Trudove/Tom_21.pdf>
 .8.3. Библиотечен фонд

В края на месец декември 2022 г. библиотеката на ИДП разполага с 35 924 тома библиотечни материали, от които – 21 651 тома книги, 14 264 тома периодични издания и 9 бр. специални издания (CD).

Поради липса на средства, от няколко години Централна библиотека на БАН не извършва абонамент за периодични издания на научните библиотеки в системата на БАН. Затова ръководството на ИДП осигури средствата за абонамент на български юридически списания за 2022 г., на стойност – 820.00 лв. По предложение на секцията по наказателноправни науки закупени бяха книги за 158.90 лева. Общо през 2022 г. в библиотеката са постъпили 98 тома  библиотечни документи, от които 43 тома книги и 55 тома периодични издания. Получени чрез книгообмен са – 49 тома, от дарения (чрез Централна библиотека на БАН) – 26 тома, депозит 6 тома и академични издания – 17 тома.

Получаваните текущи периодични издания през годината са 20 заглавия (в т. ч. 6 поредици ).

Изразходваната сума за нова литература през 2022 г. е 3216,56 лв., от които – за книги – 1036 лв., за списания и поредици – 2180,56 лв.

През 2022 г. са постъпили дарения от: проф Васил Мръчков, проф. Венцислав Стоянов, проф. Надежда Йонкова, проф. Стефка Наумова, доц. Андрей Александров, доц. Тони Димов, Спас Спасов-докторант от секцията по публичноправни науки и др; от външни дарители като доц. Драгомир Кръстев и от държавни институции като: Висшия адвокатски съвет, СЮБ, Икономически Университет – Варна, Пловдивски университет, Българска асоциация по криминология и др. Всички дарения  са описани в Книга на дарителите на библиотеката. Изказвам искрена благодарност на дарителите на библиотеката.

През месец януари 2022 г. беше извършена частична инвентаризация на 10% от библиотечния фонд. Проверката включваше преглеждане „de visu” на 3570 тома библиотечни документи, подпечатването им и сверяване със служебния топографски каталог. Инвентаризацията приключи в срок, въпреки неблагоприятните условия в книгохранилището. След проверката на фонда работата с читатели на библиотеката беше възстановена.

През 2022 г. ползваната литература в библиотеката е 21 056 тома. Направени са 80 библиографски справки.

Голяма част от библиотечния фонд се ползва извън библиотеката като се следи за спазване на срока за връщане на библиотечните документи. 

В библиотеката се актуализират и поддържат читателските  (азбучни и систематични) каталози на книги и поредици, както и служебен топографски каталог.


След проведено обучение от Централна библиотека на БАН, продължило 6 месеца, в библиотеката на ИДП започна ретроконверсия на библиотечния фонд.

9. ИНФОРМАЦИЯ ЗА НАУЧНИЯ СЪВЕТ НА ЗВЕНОТО

Списъчен състав с посочена основна месторабота, дата на избиране на съвета и промени в състава му след избора.
Членове на Научния съвет (избран на 14.11.2019 г. от ОСУ на ИДП, мандатът започва от 24.11.2019 г.):
1. Доц. д-р Николай Колев, НБУ – председател

2. Доц. д-р Андрей Александов, ИДП при БАН – зам.-председател
3. Доц. д-р Тодор Кобуров, ИДП-БАН – секретар
4. Проф. д-р Веселина Канатова-Бучкова, ИДП при БАН

5. Проф. д-р Гергана Маринова, ИДП при БАН
6. Проф. д-р Дарина Зиновиева, ИДП при БАН
7. Проф. д-р Диана Ковачева, ИДП при БАН
8. Проф. д-р Ирена Илиева, ИДП при БАН

9. Проф. д-р Надежда Йонкова, ИДП при БАН
10. Проф. д-р Поля Голева, ИДП при БАН

11. Доц. д-р Велина Тодорова, ИДП при БАН
12. Доц. д-р Екатерина Салкова, ИДП при БАН

13. Доц. д-р Иван Петров Видолов, Академия на МВР
14. Доц. д-р Мариана Тиен, ИДП при БАН
15. Доц. д-р Петър Бончовски, ИДП при БАН
10. КОПИЕ ОТ ПРАВИЛНИКА ЗА РАБОТА НА ЗВЕНОТО
Линк: https://ipn-bg.org/media/dokumenti/zakoni_dokturanturi/Pravilnik_za_ustr._i_deinostta_IDP_final_m.12-2017.pdf 
11. СПИСЪК НА ИЗПОЛЗВАНИТЕ В ОТЧЕТА И ПРИЛОЖЕНИЯТА КЪМ НЕГО СЪКРАЩЕНИЯ

БАК – Българска асоциация по криминология

БСУ – Бургаски свободен университет

ГПН – Гражданскоправни науки

ЕС – Европейски съюз

ИДП – Институт за държавата и правото

МПН – Международноправни науки

МвнР – Министерство на външните работи

МП – Министерство на правосъдието

НПН – Наказателноправни науки

НС – Научен съвет

ОСУ – Общо събрание на учените

ПУ – Пловдивски университет

ППН – Публичноправни науки

РУ – Русенски университет

СУ – Софийски университет

УНСС – Университет за национално и световно стопанство

ЮЗУ – Югозападен университет

ЮФ – Юридически факултет

НИД – Научноизследователска дейност

